แนวโน้มหุ้นไทยปรับลง
นักวิเคราะห์คาดตลาดหุ้นไทยเช้านี้ปรับตัวลงต่อ ตามตลาดหุ้นสหรัฐที่ร่วงแรงเป็นวันที่ 2ให้แนวรับที่ 975-970 จุด ส่วนแนวต้านที่ 1,000 - 1,010 จุด
23 ก.ย. 2554

นักวิเคราะห์คาดตลาดหุ้นไทยเช้านี้ปรับตัวลงต่อ ตามตลาดหุ้นสหรัฐที่ร่วงแรงเป็นวันที่ 2ให้แนวรับที่ 975-970 จุด ส่วนแนวต้านที่ 1,000 - 1,010 จุด          นายอภิชาติ ผู้บรรเจิดกุล ผู้อำนวยการฝ่ายกลยุทธ ฝ่ายวิเคราะห์หลักทรัพย์ สำนักวิจัย บล.ทิสโก้ คาดวว่า ตลาดหุ้นไทยวันนี้คงจะปรับลดลงต่อเนื่องจากวานนี้ ซึ่งเป็นเรื่องที่คาดไว้อยู่แล้ว โดยตลาดหุ้นดาวโจนส์ที่ปรับตัวลงมากเมื่อคืนนี้ ส่งผลกระทบต่อตลาดหุ้นเอเชียที่เปิดทำการก่อนหน้านี้ปรับตัวลง           เนื่องจากเกิดความกังวลเศรษฐกิจโลกจะเข้าสู่ภาวะถดถอย โดยเฉพาะสหรัฐ ซึ่งถือเป็นปัจจัยตอกย้ำให้นักลงทุนกังวลมากขึ้น ประกอบกับ ดัชนีตลาดหุ้นไทยวานนี้หลุดระดับ 1,000 จุด แสดงให้เห็นถึงสัญญาณการปรับตัวลดลงต่อ และยังอยู่ในช่วงขาลงสักระยะ           อย่างไรก็ตาม จากปัจจัยดังกล่าวนักลงทุนควรหลีกเลี่ยงการลงทุนในหุ้นกลุ่มที่เชื่อมโยงกับเศรษฐกิจโลก เช่น กลุ่มพลังงาน  กลุ่มปิโตรเคมี และ สินค้าโภคภัณฑ์ แต่หากจะลงทุนในช่วงสั้น ก็ให้ลงทุนในกลุ่มที่ได้ประโยชน์จากนโยบายภาครัฐ           สำหรับแนวโน้มจากนี้คงจะต้องจับตาตัวเลขเศรษฐกิจว่าจะถดถอยเป็นจริงตามที่กังวลหรือไม่  ในวันนี้ให้แนวรับที่ระดับ 975-970 จุด แนวต้านที่ 1,000 -1,010 จุด